《芹斋诗》
宋代·林光朝

春风芹下足迟留，白鸟平田忆旧游。
说尽轩裳还过眼，读残书卷复从头。
偶逢隐几何须问，不到投簪便拟休。
平世声名如皦日，欲将何地置巢由。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。